CELEX: 52018PC0495
Language: lt
Date: 2018-06-28
Title: Pakeistas pasiūlymas TARYBOS SPRENDIMAS dėl Europos Sąjungos bei jos valstybių narių ir Gruzijos bendrosios aviacijos erdvės susitarimo sudarymo Sąjungos vardu

EUROPOS KOMISIJA
            Briuselis, 2018 06 28
            COM(2018) 495 final
            2010/0186(NLE)
            Pakeistas pasiūlymas
            TARYBOS SPRENDIMAS
            dėl Europos Sąjungos bei jos valstybių narių ir Gruzijos bendrosios aviacijos erdvės susitarimo sudarymo Sąjungos vardu
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Komisija, remdamasi Tarybos sprendimu, kuriuo ji įgaliota pradėti derybas, Europos Sąjungos ir jos valstybių narių vardu derėjosi su Gruzija dėl bendrosios aviacijos erdvės susitarimo (toliau – Susitarimas).  
            
            
               Vienas iš ES kaimynystės politikos tikslų – šių dvišalių susitarimų tinklą pakeisti ES ir jos kaimyninių šalių bendrąja aviacijos erdve. Susitarimu siekiama laikantis abipusiškumo principo palaipsniui atverti rinką, t. y. suteikti galimybę vykdyti skrydžius atitinkamais maršrutais ir naudotis pajėgumais; remiantis ES sutarčių principais užtikrinti, kad ūkinės veiklos vykdytojai nebūtų diskriminuojami ir jiems būtų sudaromos vienodos veiklos sąlygos; su ES teisės aktais suderinti tokius Gruzijos aviacijos teisės aktų aspektus, kaip sauga, saugumas ir oro eismo valdymas.
            
            
               Susitarimas buvo pasirašytas 2010 m. gruodžio 2 d.
                  1
                Kalbant apie ES, Susitarimo šalys yra tiek Sąjunga, tiek jos valstybės narės. Ratifikavimo procesas visose valstybėse narėse, išskyrus Kroatijos Respubliką, baigtas 2017 m. vasario 9 d. 
            
            
               Kroatijos Respublika prie Susitarimo prisijungia Stojimo akte, pridėtame prie 2011 m. gruodžio 5 d. Stojimo sutarties, numatyta tvarka. 2014 m. lapkričio mėn. pasirašytas atitinkamas Kroatijos Respublikos prisijungimo prie Susitarimo protokolas
                  2
               .
            
            
               Visų pirma siekiant atsižvelgti į tai, kad įsigaliojo Lisabonos sutartis, ir remiantis 2015 m. balandžio 28 d. Europos Sąjungos Teisingumo Teismo sprendimu byloje C-28/12, šiuo pasiūlymu iš dalies keičiamas 2010 m. birželio 28 d. priimtas ir vėliau Tarybai pateiktas pirminis Komisijos pasiūlymas (KOM(2010) 339 galutinis
                  3
               ). Kad Tarybai būtų lengviau nagrinėti pasiūlymą, visas susijęs tekstas pateikiamas kaip iš dalies pakeistas pasiūlymas.
            
            
               2.TEISINIS PAGRINDAS
            
            
                SESV 100 straipsnio 2 dalis kartu su 218 straipsnio 6 dalies a punkto v papunkčiu.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Netaikoma.
            
            
               4.POVEIKIS BIUDŽETUI
            
            
               
                  Netaikoma.
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma.
               
               
            
            
               2010/0186 (NLE)
            
            
               Pakeistas pasiūlymas
            
         
         
            
               TARYBOS SPRENDIMAS
            
            
               dėl Europos Sąjungos bei jos valstybių narių ir Gruzijos bendrosios aviacijos erdvės susitarimo sudarymo Sąjungos vardu
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punkto v papunkčiu,
            
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento pritarimą
                  4
               , 
            
            
               kadangi:
            
            
               (1)Komisija, remdamasi Tarybos sprendimu, kuriuo ji įgaliota pradėti derybas, Europos Sąjungos ir valstybių narių vardu derėjosi su Gruzija dėl bendrosios aviacijos erdvės susitarimo (toliau – Susitarimas);
            
            
               (2)2010 m. gruodžio 2 d., remiantis Tarybos ir Taryboje posėdžiavusių Europos Sąjungos valstybių narių atstovų sprendimu 2012/708/ES
                  5
               , Susitarimas buvo pasirašytas su sąlyga, kad jis bus sudarytas vėliau; 
            
            
               (3)Susitarimas buvo ratifikuotas visose valstybėse narėse, išskyrus Kroatijos Respubliką. Kroatijos Respublika prie Susitarimo prisijungia Stojimo akte, pridėtame prie 2011 m. gruodžio 5 d. Stojimo sutarties, numatyta tvarka; 2014 m. lapkričio mėn. pasirašytas atitinkamas Kroatijos Respublikos prisijungimo prie Susitarimo protokolas;
            
            
               (4)Susitarimas dabar turėtų būti patvirtintas Sąjungos vardu;
            
            
               (5)Sprendimo 2012/708/ES 3 ir 4 straipsniuose išdėstytos nuostatos dėl sprendimų, susijusių su įvairiais Susitarime išdėstytais klausimais, priėmimo ir atstovavimo tuos klausimus sprendžiant. Atsižvelgiant į 2015 m. balandžio 28 d. Europos Sąjungos Teisingumo Teismo sprendimą byloje C-28/12, tos nuostatos turėtų būti nebetaikomos. Atsižvelgiant į Sutartis, nei naujų nuostatų tais klausimais, nei nuostatų dėl valstybių narių pareigos teikti informaciją nustatyti nebūtina. Todėl Sprendimo 2012/708/ES 3, 4 ir 5 straipsniai turėtų būti nebetaikomi nuo šio sprendimo įsigaliojimo dienos,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Sąjungos vardu tvirtinamas Europos Sąjungos bei jos valstybių narių ir Gruzijos bendrosios aviacijos erdvės susitarimas (toliau – Susitarimas).
            
            
               2 straipsnis
            
            
               Tarybos pirmininkas paskiria asmenį (-is), įgaliotą (-us) Europos Sąjungos vardu deponuoti Susitarimo 29 straipsnyje nurodytą patvirtinimo dokumentą ir taip išreikšti Sąjungos sutikimą Susitarimą laikyti įpareigojančiu. 
            
            
                  
            
            
               3 straipsnis
            
            
               Poziciją, kurios Sąjunga turi laikytis dėl jungtinio komiteto sprendimų, priimtų pagal Susitarimo 22 straipsnį ir susijusių tik su Sąjungos teisės aktų įtraukimu į Susitarimo III priedą (Civilinei aviacijai taikomos taisyklės), atlikus reikiamus techninius patikslinimus, nustato Komisija, pasikonsultavusi su Tarybos paskirtu specialiu komitetu.
            
         
         
            
               4 straipsnis
            
            
               Sprendimo 2012/708/ES 3, 4 ir 5 straipsniai netaikomi nuo šio sprendimo įsigaliojimo dienos. 
            
            
               5 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                  
                        2010 m. spalio 15 d. Tarybos ir Taryboje posėdžiavusių valstybių narių vyriausybių atstovų sprendimas 2012/708/ES dėl Europos Sąjungos bei jos valstybių narių ir Gruzijos bendrosios aviacijos erdvės susitarimo pasirašymo ir laikino taikymo (OL L 321, 2012 11 20, p. 1).
                  
               
               
                  
                     (2)
                  
                  
                        2014 m. spalio 8 d. Tarybos sprendimas 2014/928/ES dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Gruzijos bendrosios aviacijos erdvės susitarimas, pasirašymo Sąjungos bei jos valstybių narių vardu ir laikino taikymo (OL L 365, 2014 12 19, p. 1).
                  
               
               
                  
                     (3)
                  
                  
                        
                     http://eur-lex.europa.eu/legal-content/LT/TXT/PDF/?uri=CELEX:52010PC0339&from=LT
                     .
                  
               
               
                  
                     (4)
                  
                        OL C , , p. .
               
               
                  
                     (5)
                  
                        OL L 321, 2012 11 20.